CELEX: 62007CJ0475
Language: bg
Date: 2009-02-12
Title: Решение на Съда (трети състав) от 12 февруари 2009 г. # Комисия на Европейските общности срещу Република Полша. # Неизпълнение на задължения от държава членка - Данък върху електроенергията - Директива 2003/96/ЕО - Член 21, параграф 5, първа алинея - Момент, в който данъкът става изискуем. # Дело C-475/07.

Решение на Съда (трети състав) от 12 февруари 2009 г. — Комисия/Полша
      (Дело C‑475/07)
      „Неизпълнение на задължения от държава членка — Данък върху електроенергията — Директива 2003/96/ЕО — Член 21, параграф 5, първа алинея — Момент, в който данъкът става изискуем“
      1.                     Производство — Искова молба — Изисквания за форма — Определяне на предмета на спора — Кратко изложение на изтъкнатите правни
            основания — Недвусмислено формулиране на исканията на ищеца (член 38, параграф 1, буква в) от Процедурния правилник на Съда)(вж.
            точки 43 и 44)
      2.                     Актовe на институциите — Директиви — Изпълнение от държавите членки — Необходимост от ясно и точно транспониране (член 249
            ЕО) (вж. точка 49)
      3.                     Иск за установяване на неизпълнение на задължения — Доказателство за неизпълнението — Доказателствена тежест върху Комисията —
            Недостатъчно или неадекватно транспониране на директива (член 226 ЕО) (вж. точка 54)
      Предмет 
      
         
               Неизпълнение на задължения от държава членка — Неприемане в предвидения срок на необходимите мерки за съобразяване с член 21,
                  параграф 5 от Директива 2003/96/ЕО на Съвета от 27 октомври 2003 година относно преструктурирането на правната рамка на Общността
                  за данъчно облагане на енергийните продукти и електроенергията (текст от значение за ЕИП) (OВ L 283, стр. 51; Специално издание
                  на български език, 2007 г., глава 9, том 2, стр. 98) — Момент, в който данъкът върху електроенергията става изискуем
               
            Диспозитив 
      
         
                  1)
               
               
                  
               
               
                  	Като до 1 януари 2006 г. не е съобразила системата си на данъчно облагане на електроенергията по отношение на момента, в който
                     данъкът върху електроенергията става изискуем, с изискванията на член 21, параграф 5, първа алинея от Директива 2003/96/ЕО
                     на Съвета от 27 октомври 2003 г. относно преструктурирането на правната рамка на Общността за данъчно облагане на енергийните
                     продукти и електроенергията, изменена с Директива 2004/74/ЕО на Съвета от 29 април 2004 г., Република Полша не е изпълнила
                     задълженията си по тази директива.
                  
               
            
         
                  2)
               
               
                  
               
               
                  	Осъжда Република Полша да заплати съдебните разноски.